b'\n_START_ARTICLE_\n\xc5\xa0tefan (luna)\n_START_SECTION_\nOdkritje in imenovanje\n_START_PARAGRAPH_\nLuno \xc5\xa0tefan so odkrili Brett J. Gladman, Matthew J. Holman, John J. Kavelaars, Jean-Marc Petit in Hans Scholl 18. julija 1999. Takrat je dobila za\xc4\x8dasno oznako S/1999 U 2. Uradno ime je dobila po pijanem slu\xc5\xbeabniku iz Shakespearjeve igre Vihar. Luna je znana je tudi kot Uran XX.\n_START_SECTION_\nLastnosti\n_START_PARAGRAPH_\nParametri tirnice ka\xc5\xbeejo na to, da je luna \xc5\xa0tefan skupaj z luno Kaliban pripadala nekemu dinami\xc4\x8dnemu sistemu, ki ima skupen izvor. Njena gostota je okoli 1,3 g/cm\xc2\xb3, kar ka\xc5\xbee na to, da je sestavljena iz vodnega ledu in silikatnih kamnin.'